5 Transactions. — Miscellaneous. 



Tinirau rau ko Hineteiwaiwa. Ka titiro, ka hoki atu. Ka ui mai nga 

 wahine: "Kei wheal" Kiia atu e Ruramahara: "Na ia, kei te kainga wai 

 whakaata." — " Kei te aha?" — u Kei te noho raua ko tona hoa." Ka ki atu a 

 Ruruwareware : " Ko Tinirau anake i kitea." Ka ki atu a Ruramahara : 

 "Erua nga tangata i kitea e au." Ka ki atu a Ruruwareware: "He parau 

 ia." Ka ki atu a Ruramahara : "I kitea ano e au, e rua o nga upoko, e wha 



o nga vvaewae." Ka mea nga wahine a Tinirau, ma raua ano e haere. 



I noho ano a Tinirau raua ko Hineteiwaiw-a i te kainga o nga wai whaka- 

 ata. Ka hemo raua i te kai ; ka ki atu te tane : u Haere taua ki te kainga, ka 



mate taua i te kai." Ka mea te wahine, kia noho; ka karakia: "Tukutuku 

 iho ana, hekeheke iho ana " — kua pu nga kai ma raua. Ka kai raua i ana kai. 

 Ka hemo raua i te hauaitu, ka ki atu te tane : " Haere taua ki te kainga, ka 

 mate taua i te mataotao." Ka mea atu te wahine: "Tukutuku iho ana, heke- 

 heke iho ana." — Kua pu nga weruweru kua mahana raua. 



Ka puta mai nga wahine a Tinirau, ka ki atu te waha o Tinirau ki a Hine- 

 teiwaiwa: " Kia ata tu i ou taokete." Ka ki mai tern : " Ahakoa he riri, he 

 hanga kino e haere mai na aua wahine — ." Na, kua tata mai. Tu tonu atu 

 a Hine ki runga, ko te mata ko te rakau i a ia. Homai tou te rakau a tetahi 

 wahine ki a Hine, ka ngaro atu, ka taho. Ka pakaina e Hine ki te rakau, ka 

 mate ra tetahi. Tu tonu mai tetahi; ho mai te rakau. Ka ngaro atu a Hine, 

 ka taha. Ho atu te mata, kua mate tera wahine, tokorua, mate anake. Ka 

 haea nga puku ka karanga a Hine kia Tinirau : Titiro mai i au tamariki." "Pu 



©"• 



ana mai nga mahi i waho, me nga taipu kai 



Ka noho a Tinirau raua ko Hineteiwaiwa; ka hapu te wahine i a Tinirau. 

 Ka puta mai he tamaiti. A, po maha noa atu noho raua. Ka whiti te rau, 

 ka haere raua ki waho, ki te wahi taumarumaru noho ai. Ka ki atu te wahine : 

 11 Hakurekia toku upoko." Ka hakurekia te upoko o Hine e Tinirau. Ka 

 mutu, ka ki atu te waha a Tinirau: "Hakurekia toku hoki." A, hakurekia 

 ake e Hineteiwaiwa te upoko o Tinirau. — Ka puta mai te Porewakohu, me te 

 rant rahi te alma ; i roto a Rupe, he tungane no Hineteiwaiwa. Ka tata mai, 

 ka kitea he tangata : ka tangi mai. 



"Ko Rupe — ko Faipe--te tungane ; 

 Ko Hine — ko Hine — te tuahine." 



Ka tangi atu a Hineteiwaiwa. 



"Ko au tenei — ko Hine — te-iwaiwa. 

 Ko Hinetangarumoana. ,, 



Whaia iho e Rupe, ka mauria atu te tuahine me te tamaiti hoki. Ka karanga 



atu a Tinirau; "E Rupe, whakahokia mai a taua tuahine." Kahore hoki. 

 Ka riro tonu i a Rupe. — I reira hoki i rongona, ko tetahi ingoa o Hineteiwaiwa, 

 ko Hinetangarumoana. 



